text: Castell de Tous · Anoia Turisme
  Beatriu de Tous i el Castell de Tous
  Dins del nucli de Sant Martí de Tous trobem el Castell de Tous. Malgrat que està documentat des de l'any 960 l'actual edifici és un gran casal residencial fortificat, amb una magnífica torre quadrangular. El castell encara conserva paraments romànics. Del període gòtic es constaten diversos elements com les finestres coronelles i els arcs de diafragma que es poden veure en diverses sales.
  Beatriu de Vilanova que procedia d'una família valenciana, es va casar amb Bernat VII de Tous. L'any 1409 Bernat VII va partir cap a Sardenya per participar en una batalla a l'illa mediterrània. Poc després va morir, gairebé alhora que Martí el jove, fill de Martí l'Humà. Beatriu va quedar vídua, amb dos fills petits i amb un munt de deutes, però estava disposada a tot per sortir-se'n, fins i tot a acudir al rei Martí.
  Sabeu d'on venien aquests deutes? Va aconseguir Beatriu protegir l'herència dels Tous?
  Si vols saber d'on provenien aquests deutes i si Beatriu va aconseguir protegir la seva herència; visita el Castell de Tous on trobaràs el codi QR amb l'àudio del desenllaç!
  Aprofita i descobreix el saltant d'aigua de la Fou. Al voltant de la Fou corren un seguit de llegendes com per exemple la del bandoler Panna, que usava la Fou com a amagatall o la llegenda de la cérvola blanca.
  El primer cap de setmana de juliol se celebra, el festival de llegendes de Tous i és una molt bona ocasió per visitar el castell de Tous i aprofitar per assistir a aquest festival de llegendes.
  -Contesteu correctament la pregunta "Quina noble de Tous va perdre el marit a una batalla a Sardenya i va haver de demanar ajuda el rei Marti l'Humà?" com a comentari